מנדי גרוזמן

מנחם מענדל (מנדי) גרוזמן (נולד בי"ג בניסן ה'תשמ"ח, 31 במרץ 1988) הוא עיתונאי ושדרן רדיו חרדי ישראלי, חסיד חב"ד. גרוזמן נולד וגדל בכפר חב"ד לישראל יוסף ותמר גרוזמן. סבו, הרב מאיר צבי גרוזמן, היה מראשי ישיבת תומכי תמימים המרכזית בישראל שבכפר חב"ד. בשנות השמונים יצאה משפחתו לשליחות חב"ד במדינת בלארוס, ממנה שבה בשנת תשס"ד (2004). בבחרותו למד גרוזמן בתלמוד תורה בכפר חב"ד בישיבת תומכי תמימים המרכזית בלוד, ולאחר מכן בכפר חב"ד ובמגדל העמק. בשנת תשס"ז (2007) סיים את לימודיו בארץ והמשיך, כמקובל אצל בוגרי ישיבות חב"ד בישראל, ללמוד שנת לימודים נוספת בישיבת תומכי תמימים המרכזית שבמרכז חב"ד 770 בניו יורק. לא שירת בצה"ל. בצעירותו פרסם במשך תקופה קצרה טור חודשי בעיתון ילדי השלוחים בישראל. בשנת 2012 החל את דרכו העיתונאית באתר כיכר השבת. בשנת 2013 עבר לאתר בחדרי חרדים ובמקביל היה מעורכי אתר "שטורעם" החבד"י, וכתב בשבועון כפר חב"ד. בשנת ה'תשע"ד (2014) החל לשמש ככתב ופרשן לענייני חרדים בעיתונים מעריב ומקור ראשון, שהיו אז בקבוצה משותפת עם אתר nrg. לאחר שהקבוצה פוצלה ו"מעריב" נמכר לאלי עזור, ו-nrg ו"מקור ראשון" נמכרו לשלדון אדלסון והפכו לחלק מקבוצת "ישראל היום", המשיך גרוזמן לשמש ככתב החרדים ב-nrg ו"מקור ראשון", ומלבד זאת החל משנת 2015 החל לפרסם במגזין "מוצ"ש", מוסף התרבות של "מקור ראשון", טור אישי בשם "חרדי בעיר הגדולה" בו נהג לתאר בהומור את חייו כרווק חרדי מתבגר בירושלים. בשנת 2017 עזב את "מקור ראשון". בשנת ה'תשע"ה (2015), לקראת הבחירות לכנסת העשרים, חשף גרוזמן הקלטה של הרב מאיר מאזוז, מנהיג מפלגת יחד, שבה דיבר נגד הרבי מלובביץ' ומנהגי חסידות חב"ד. בעקבות זאת הוציא הרב מאזוז הבהרה לדבריו. מינואר 2017 החל גרוזמן להגיש ברדיו כאן מורשת של תאגיד השידור הישראלי תוכנית מדי יום חמישי בערב בשם "התוועדות" עד סוף 2020. מינואר 2018 החל לשדר ברדיו זה גם תוכנית אקטואליה בת שעתיים מדי בוקר בימי ראשון-רביעי בשם "מנדי וביתאן" יחד עם העיתונאי החרדי אלי ביתאן. מ-29 באוגוסט 2019 התוכנית משודרת גם ביום חמישי ומשודרת גם בכאן 11. התוכנית בעלת אופי של אקטואליה רכה, לצד עיסוק בסדר היום במגזר הדתי והחרדי. השניים חשפו בתוכנית הקלטות של ראש ישיבת פוניבז', הרב גרשון אדלשטיין, בהן הוא מורה להורים שלא למחות בילד מחלל שבת, ואף לרכוש לבנות בגדים "שאינם צנועים". בפברואר 2018 החל לכתוב טור שבועי במגזין בעיתון הדתי-לאומי השבועי "בשבע" שם כתב עד מרץ 2019. בפברואר 2018 הצטרף לצוות הכותבים במדור דעות של העיתון "ישראל היום". באוקטובר 2018, לקראת הבחירות לראשות עיריית אלעד, חשף בתוכניתו "מנדי ביתאן" בכאן מורשת הקלטה של הרב בצלאל אדלשטיין, בנו של הרב גרשון אדלשטיין, בה נשמע אומר כי ידוע לו שתמיכתו של הרב חיים קניבסקי ביצחק פינדרוס לראשות העיר אינה מוחלטת, וכי נכדיו של הרב קנייבסקי החתימו אותו על שני מכתבים סותרים. כמו כן טען אדלשטיין כי הרב קנייבסקי אינו בקי בפרטים, ובניו ונכדיו מחליטים מי יוכל לדבר איתו ואיזה מידע אפשר למסור לו. רוב כלי התקשורת החרדיים, גם אלו הנחשבים עצמאיים, כגון אתרי האינטרנט וקווי הנייעס, צינזרו את החשיפה, בטענה כי היא פוגעת בכבודו של הרב. גרוזמן עצמו טען כי ידיעת המצב לאשורו דווקא מכבדת את הרב יותר. ב־2020 השתתף גרוזמן בסדרה הדוקומנטרית "נייעס" מבית כאן 11 העוסקת בעולם התקשורת החרדית. במאי 2021 הצטרף גרוזמן לצוות המגישים של ההסכת "זינוק לאתמול" בכאן תרבות. ההסכת עוסק בתשדירי תאגיד השידור הישראלי מאז הקמתו ונושאים שעלו לסדר הציבורי בשנים עברו. מאז מאי 2021 מופיעים גרוזמן ואלי ביתאן בתוכניתו של הקומיקאי שי שטרן בכאן 11, בכתבות קומיות בהן הצמד מכיר לשי שטרן את נבכי החברה החרדית, והוא בתמורה לוקח אותם להכיר את העולם החילוני. השניים ממשיכים עם שי שטרן כבר שלוש עונות. בדצמבר 2022 החל להשתתף באופן קבוע בתוכנית האירוח הסאטירית "מה שתגידו" של כאן 11. גרוש ואב לבת, מתגורר בכפר חב"ד. מדיה וקבצים בנושא מנדי גרוזמן בוויקישיתוף מנדי גרוזמן, ברשת החברתית פייסבוק מנדי גרוזמן, ברשת החברתית אקס (טוויטר) פודקאסט התוועדות עם מנדי גרוזמן, 4 באוגוסט 2017 מנדי גרוזמן בעיתון בשבע פודקאסט התוועדות באתר כאן-תאגיד השידור הישראלי התוועדות בתחנת הרדיו כאן מורשת באתר כאן-תאגיד השידור הישראלי מנדי וביתאן בתחנת הרדיו כאן מורשת באתר כאן-תאגיד השידור הישראלי יאיר טוקר, ‏העיתונאי החב"די מנדי גרוזמן: "החרדים הפכו לציונים", באתר כיכר השבת, 12 במאי 2016 קובי סלע, פרק 34; מה יותר - חבדניק או עיתונאי?, באתר ערוץ 7, 20 במאי 2016 מנדי גרוזמן, "למלא את החלל" – אתגריה של המדיה החרדית החדשה, באתר צריך עיון, י"א אייר תשע"ז איתמר קציר, אלי ביתאן ומנדי גרוזמן רוצים לעשות "רצח אב" להפרדה בין חרדים וחילונים, באתר הארץ, 17 במאי 2023 אלעד מן, כל עם ישראל בשיחת סלון אחת גדולה, באתר העין השביעית, 5 בדצמבר 2023 אבי רבינא, ‏איך מנדי גרוזמן היה כתלמיד בחיידר? • צפו, באתר כיכר השבת, 19 בדצמבר 2019 יהודית לזרוביץ', ‏העיתונאי החרדי: קיבלתי פטור שקרי על רקע נפשי, באתר "סרוגים", 2 ביוני 2024 יאיר טוקר, ‏כשמענדי גרוזמן התוודה בפני סגן שר הביטחון בשידור חי, באתר כיכר השבת, 16 בנובמבר 2017 איציק מן, גרוזמן פורש: "זמן ללמוד תורה ואולי להתחתן", באתר בחדרי חרדים, 13 בנובמבר 2017 צביקה גרוניך, ‏החב"דניק יסקר את החרדים ב"מעריב", באתר כיכר השבת, 23 בינואר 2014 צביקה גרוניך, ‏מענדי גרוזמן סיים את תפקידו ב"מעריב", ימשיך לכתוב "מקור ראשון", באתר כיכר השבת, 6 במאי 2014 מישאל לוי, ‏מענדי גרוזמן עוזב את 'מקור ראשון': "מערכת מפרגנת", באתר כיכר השבת, 13 בנובמבר 2017 מנדי גרוזמן, הרב מאזוז על חב"ד: "דעתם משובשת, עמי הארץ", באתר nrg‏, 21 בפברואר 2015 הרב מאזוז במכתב הבהרה: "מעולם לא התנגדתי לרבי ח"ו" אתר col אדר תשע"ה כתבה בכאן 11 של גרוזמן בטוויטר איציק מן, גרוזמן בליהוק חדש: "סבתא שלי כבר מרוצה", באתר בחדרי חרדים, 7 בפברואר 2018 "מנדי ביתאן" כאן מורשת 23 באוקטובר 2018 כאן מורשת בטוויטר משה נעים, נַיֶיעס – סדרה ב"כאן 11" המגוללת את סיפורה של התקשורת החרדית, באתר "כאן ישראל", 10 במרץ 2020 זינוק לאתמול, באתר כאן – תאגיד השידור הישראלי מה שתגידו, באתר כאן 11